**Základná umelecká škola, Námestie M. Pajdušáka 2, Smižany**

Riaditeľstvo ZUŠ, Námestie M. Pajdušáka 2 v Smižanoch v súlade s § 5 ods. 2 a 3 vyhlášky č. 324/2008 Z. z. o základnej umeleckej škole v znení vyhlášky č. 245/2011 Z. z.

**vyhlasuje prijímacie skúšky**

do hudobného, výtvarného, tanečného a literárno-dramatického odboru

základnej umeleckej školy na školský rok 2022/2023.

**Termíny konania prijímacích skúšok:** **19**.- **20. máj 2022** od 14.00 hod. do 17.00 hod.

**6. september 2022** od 14.00 hod. do 17.00 hod.

**Miesto:** budova ZUŠ, Námestie M.Pajdušáka 2, Smižany

**Ako sa prihlásiť do ZUŠ, Námestie M. Pajdušáka 2, Smižany?**

Na prijímacie talentové skúšky sa prihlasuje **neplnoletý uchádzač** prostredníctvom svojho zákonného zástupcu elektronicky; **plnoletý uchádzač** sa prihlasuje taktiež elektronicky a to prostredníctvom elektronického formulára, ktorý poskytuje informačný systém pre základné umelecké školy iZUŠ.

**Elektronickú prihlášku do ZUŠ nájdete na stránke našej školy:** <https://zussmizany.edupage.org/> **v ponuke na ľavej lište kliknutím na záložku Prijímacie skúšky/Elektronická prihláška.**

**Alebo jednoducho, kliknutím na nasledujúci link:** https://www.izus.cz/prihlaska\_do\_zus/nova/?zus=781

**Vyplnenú** p**rihlášku je potrebné vytlačiť a podpísať a priniesť so sebou na prijímacie skúšky**.

**Upozornenie:** tým, že uchádzač odošle vyplnenú prihlášku cez informačný systém iZUŠ, nestáva sa automaticky žiakom školy. Žiakom školy sa stane po prijatí na štúdium na základe úspešných prijímacích talentových skúšok a vydaní Rozhodnutia o prijatí na štúdium.

**V deň konania** talentových skúšok **príďte v čase medzi 14.00 h a 17.00 h**, prihláste sa vo vstupnom vestibule školy našim organizačným pracovníkom a vyčkajte, kým bude uchádzač vyzvaný k účasti na skúške. **Vstup do budovy ZUŠ bude možný podľa aktuálnych epidemiologických opatrení pre školy.**

**Požiadavky na prijatie**

Preštudujte si pozorne nasledujúci dokument, aby ste boli pripravení na podmienky, ktoré sú kritériom pri posudzovaní prijímania uchádzača na štúdium. (nájdete na <https://zussmizany.edupage.org/> - naľavo: **Prijímacie skúšky/Kritériá prijatia**)

ZUŠ poskytuje základné umelecké vzdelanie, pripravuje na štúdium odborov vzdelávania umeleckého zamerania v stredných školách a v konzervatóriách; pripravuje aj na štúdium na vysokých školách s pedagogickým alebo umeleckým zameraním.

**Podmienky prijatia**

Podmienkou prijatia na štúdium je úspešné vykonanie prijímacej skúšky vo zvolenom odbore.

**O prijatí na štúdium rozhoduje riaditeľka školy na základe úspešného vykonania prijímacích skúšok pred trojčlennou komisiou.**Je potrebné sledovať webovú stránku školy, kde budú zverejnené výsledky prijímacích skúšok. Žiak, resp. zákonný zástupca si musí **rozhodnutie** o prijatí, resp. neprijatí prísť prevziať osobne do **27. 06. 2022**.

Do **prípravného štúdia** prijíma riaditeľka školy žiakov na základe posúdenia predpokladov na štúdium vo zvolenom umeleckom odbore. Po skončení prípravného štúdia nevzniká žiakovi nárok na prijatie do základného štúdia.

Do **základného štúdia** **a štúdia pre dospelých** prijíma riaditeľka školy žiakov na základe výsledkov talentovej skúšky, pričom môže prijať aj nadaných žiakov, ktorí nedosiahli alebo prekročili vek odporúčaný v učebnom pláne umeleckého odboru alebo študijného zamerania.

Na posúdenie študijných predpokladov uchádzača o prijatie na štúdium pre každý umelecký odbor a študijné zameranie zriaďuje riaditeľ školy trojčlennú prijímaciu komisiu.

**Štúdium je rozdelené:**

* prípravné štúdium – jednoročné (pre žiakov 1. ročníka základnej školy)
* prípravné štúdium – dvojročné (pre deti materských škôl od 5 rokov)
* základné štúdium na I. stupni trvá 8 rokov a delí sa na primárny stupeň (4roky) a nižší sekundárny stupeň (4 roky)
* základné štúdium na II. stupni trvá 4 roky
* štúdium pre dospelých trvá 4 roky

**Prijímacie skúšky v uvedených termínoch sa konajú:**

1. **v hudobnom, výtvarnom, tanečnom a literárno-dramatickom odbore do:**
2. prípravného štúdia
3. základného štúdia
4. štúdia pre dospelých
5. **v hudobnom odbore do týchto zameraní:**

*Hra na hudobnom nástroji (pre žiakov ZŠ od 2. ročníka, študentov SŠ, poslucháčov VŠ)*

* Hra na klavíri, na organe
* Hra na strunových nástrojoch: na husliach, hra na kontrabase, na cimbale, na gitare, na elektrickej gitare
* Hra na dychových nástrojoch: zobcovej flaute, priečnej flaute, klarinete, trúbke, saxofóne
* Hra na akordeóne
* Hra na bicích nástrojoch
* Spev

Mgr. Marcela Maniaková, riaditeľka školy

-----------------------------------------------------------------------------------------------------------------Základná umelecká škola Smižany Tel: +421 53 4297990 IČO: 42104301 Námestie M. Pajdušáka 2, 053 11, Smižany, [www.zussmizany.edupage.org](http://www.zussmizany.edupage.org), email: zus@smizanyzus.sk